Tarybos Reglamentas (EB) Nr. 3061/95
1995 m. gruodžio 22 d.
iš dalies keičiantis Reglamentą (EB) Nr. 992/95, atidarantį tam tikrų Norvegijos kilmės žemės ūkio ir žuvininkystės produktų Bendrijos tarifines kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač jos 113 straipsnį,
atsižvelgdama į Komisijos pasiūlymą,
kadangi remiantis Reglamento (EB) Nr. 992/95 [1] nuostatomis, buvo nustatytos Bendrijos muitų tarifų kvotos tam tikriems žemės ūkio ir žvejybos produktams, kurių kilmės šalis yra Norvegija; kadangi šios kvotos buvo suteiktos pagal sutartį tarp Europos ekonominės bendrijos ir Norvegijos Karalystės, pasirašytą 1973 m. gegužės 14 d. [2]; kadangi po Ispanijos ir Portugalijos įstojimo į Bendriją buvo sudaryta sutartis pasikeitimo raštais pavidalu tarp Bendrijos ir Norvegijos ir patvirtinta Sprendimu 86/557/EEB [3];
kadangi minėta sutartis iš dalies buvo pakeista ar papildyta sutartimi dėl Europos ekonominės zonos ir dvišale sutartimi pasikeitimo raštais su Norvegija pavidalu ir patvirtinta Sprendimu 93/737/EB [4];
kadangi po Austrijos, Suomijos ir Švedijos įstojimo reikia patikslinti minėtas kvotas siekiant atsižvelgti į, inter alia, esamus prekybos susitarimus dėl žvejybos produktų tarp Austrijos, Suomijos ir Švedijos, iš vienos pusės, ir Norvegijos, iš kitos pusės;
kadangi dėl šios priežasties Papildomas protokolas prie minėtos sutarties buvo sudarytas tarp Europos Bendrijos ir Norvegijos Karalystės ir patvirtintas Sprendimu 95/312/EB [5]; kadangi remdamasi šiuo Protokolu, Bendrija įsipareigojo kasmet ir tam tikromis sąlygomis nustatyti nulinio mokesčio Bendrijos muitų tarifų kvotas daugeliui žvejybos produktų, kurių kilmės šalis yra Norvegija;
kadangi minėtos tarifų kvotos turi būti nustatytos kiekvienais metais nuo sausio 1 d. iki gruodžio 31 d.; kadangi šiais metais nebuvo galimybių įgyvendinti šias nuolaidas iki liepos 1 d. ir dėl šios priežasties, išimtinai 1995 metams, reikia priimti nuostatas, leidžiančias nustatyti kvotas nuo liepos 1 d. iki gruodžio 31 d., bet viso metų dydžio;
kadangi buvo sudaryta sutartis pasikeitimo raštais pavidalu dėl tam tikrų žemės ūkio produktų tarp Europos Bendrijos, iš vienos pusės, ir Norvegijos Karalystės, iš kitos pusės, ir patvirtinta Sprendimu 95/582/EB [6]; kadangi minėtoje sutartyje Bendrija įsipareigojo nuo 1995 m. sausio 1 d. nustatyti kasmetines nulinio mokesčio Bendrijos muitų tarifų kvotas tam tikriems žemės ūkio produktams iš Norvegijos,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 992/95 iš dalies keičiamas taip:
1. 1 straipsnio 3 dalis keičiama tokiu tekstu:
"3 Taikomas Protokolas dėl produktų kilmės ir administracinio bendradarbiavimo metodų apibrėžimo [7] prie sutarties tarp Europos ekonominės bendrijos ir Norvegijos Karalystės su pataisomis, padarytomis Papildomo protokolo prie Sutarties 3 straipsniu."
2. I ir II priedai pakeičiami šio reglamento I ir II priedais.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
I priedas taikomas nuo 1995 m. sausio 1 d. arba I priede nurodytais laikotarpiais.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. gruodžio 22 d.